Shōhei Kamada

Shōhei Kamada (, s. 28. toukokuuta 1987 Takaoka, Toyaman prefektuuri) on japanilainen superraskaansarjan karateka ja valmentaja. Hän on Kyokushinin superraskaansarjan maailmanmestari ja kolminkertainen Japanin mestari.

Varhaisvuodet
Kamada aloitti ala-asteen ensimmäisellä luokalla harjoittelemaan Shōtōkan karatea, jota hänen isänsä oli harjoitellut. Kamada lopetti Shōtōkanin kuudennella luokalla ja siirtyi harjoittelemaan Kyokushin karatea Oshima Dojolle. Hän kiinnostui ottelemisesta nähdessään Francisco Filhon ja Peter Aertsin K-1 otteluita televisiosta.

Kamada saavutti ensimmäisen kerran menestystä 2004 high schoolin Japanin nuorten turnauksessa oltuaan kolmas raskaassasarjassa. Seuraavana vuonna hän voitti high schoolin Josai Cupin.

Kilpaura
Kamada siirtyi aikuisten tasolle 2006, jolloin hän saavutti pronssia Fuji cupin raskaassarjassa.

Hän jatkoi menestystään vuonna 2007 muutettuaan Tokioon, jossa Kamada liittyi Masatoshi Yamadan Tokyo Josai seuraan. Hän voitti ensin Fukui prefektuurin turnauksen. Kamada oli kilpailemassa myös ensimmäistä kertaa Japanin painoluokallisissa kisoissa, mutta ei saavuttanut suurempaa menestystä. Hän päätti vuoden Kanto Rensei turnauksessa hopealle raskaassasarjassa.

Kamada kilpaili seuraavaksi 2008 läntisen Kanto alueen painoluokallisessa turnauksessa, jossa hän saavutti raskaansarjan hopeaa. Kamada oli mukana toista kertaa Japanin painoluokallisissa kisoissa, jossa hän sijoittui kahdeksan parhaan joukkoon. Kamada sijoittui vielä neljänneksi Kanton turnauksessa.

Kamada ei kilpaillut seuraavana vuonna merkittävästi ja saavutti 2010 ensimmäisissä painoluokattomissa Japanin mestaruuskisoissa kahdeksannen sijan. Seuraavana vuonna hänet valittiin Japanin maajoukkueeseen ottamaan osaa kolmipäiväiseen maailmanmestaruuskisoihin.

Hän saavutti 2012 ensimmäisen kerran isompaa menestystä oltuaan neljännen kerran mukana Japanin painoluokallisissa kisoissa. Hän eteni raskaansarjan loppuotteluun, jossa hävisi kuitenkin Daiki Kobayashille ja saavutti hopeaa.

Japanin- ja maailmanmestaruus (2014–2017)
Seuraavana vuonna huhtikuussa 2013 Kamada eteni maailmanmestaruuskisojen raskaansarjan loppuotteluun, jossa hän hävisi mestaruuden Alejandro Navarrolle.5th World Weight Category Karate Championships  kyokushinkai.org.uk Viitattu 2.12.2020 

Kamada otti ensimmäisen Japanin mestaruuden 2014 raskaassasarjassa voitettuaan loppuottelussa Mikio Uedan. Hän oli seuraavana vuonna kolmipäiväisessä maailmanmestaruuskisoissa, mutta ei edennyt viimeiselle päivälle. Kamada voitti ensimmäisenä päivänä Bryan Dizonin ipponilla tyrmättyään vastustajansa. Toisella kierroksella hän voitti Giuseppe Mancuson tuomariäänin (5–0). Kolmannella kierroksella Kamada putosi jatkosta hävittyään Konstantin Kovalenkolle jatkoerän jälkeen tuomariäänin. Varsinaisella otteluajalla Kamada sai vain yhden tuomariäänin, joka ei riittänyt voittoon. Jatkoerässä Kamadan kunto hiipui ja hävisi Kovalenkolle tuomariäänin (0–5).11th World Tournament 20-22nd November 2015, Tokyo, Japan kyokushinresults.com 22.11.2015 Viitattu 2.12.2020 

Kamada jatkoi menestystään 2016 voitettuaan kaksi Japanin mestaruutta. Keväällä hän saavutti uransa toisen Japanin superraskaansarjan mestaruuden. Hän voitti loppuottelussa Yuta Takahashin. Marraskuussa Kamada eteni ensimmäistä kertaa Japanin avoimen sarjan loppuotteluun, jossa hän kohtasi toistamiseen Yuta Takahashi. Kamada otti kolmannen Japanin mestaruuden ja samalla ensimmäisen avoimensarjan mestaruuden.

Huhtikuussa 2017 Kamada otti uransa ensimmäinen superraskaansarjan maailmanmestaruuden voitettuaan loppuottelussa Oleksandr Ieromenko.Official results of the The 6th World Weight Category Karate Championships kyokushinkai.org.uk 18.4.2017 Viitattu 2.12.2020  Hän eteni loppuvuodesta myös Japanin mestaruuskisoissa loppuotteluun, mutta hävisi mestaruuden Yuta Takahashille.Результаты 49-ого Чемпионата Японии по киокушинкай в абсолютной категории superkarate.ru Viitattu 2.12.2020 

Marraskuussa 2018 Kamada eteni kolmatta kertaa peräkkäin Japanin mestaruuskisojen loppuotteluun, mutta hävisi tällä kertaa Mikio Uedalla.

Marraskuussa 2019 Kamada oli toistamiseen mukana Kyokushinin suurimmassa MM-turnauksessa, joka käytiin Tokiossa. Hän eteni kolmipäiväisessä turnauksessa aina 16 parhaan joukkoon. Kamada voitti viimeisenä päivänä Roman Mescheryakovin, mutta hävisi seuraavalla kierroksella Igor Zagainovin.Final Day Draw kyokushinresults.com Viitattu 2.12.2020 

Lähteet

Luokka:Japanilaiset karatekat
Luokka:Kyokushinin harjoittajat
Luokka:Vuonna 1987 syntyneet
Luokka:Elävät henkilöt